呢間新開嘅Tapa Room位於觀塘工商廈區,所以平日夜晚嚟到都冇咩人,放工想同同事朋友靜靜地放鬆傾吓計啱哂,相對都坐得舒服啲;一轉入內街嚟到就被門口大大嘅霓虹燈裝飾吸引著,啱哂打卡~
餐廳分咗內外兩個area,喺室外可以享受寧靜嘅街景,飲吓酒chill吓;而室內就可以享用正餐。
介紹完環境就講吓呢到超吸引嘅食物!
買咗呢個套餐可以用$100食到有齊西班牙火腿、曼徹格芝士、蕃茄醬麵包、2杯Sangria嘅套餐,就咁單嗌原價要$180㗎!平咗成倍!
西班牙火腿世界聞名,黑毛豬嘅味道有滿滿嘅油香,芝士味道溫和但口感飽滿,成個配搭都好夾~
順帶一提,呢到嘅所有設計都好高級、有品味,連餐具抽櫃都好靚,間格睇得出喺特別訂做,而且侍應服務態度好好,會主動幫你添水、換碟,算得上係高級享受XD
如果想食飽啲就可以試下$180套餐B:炸黑毛豬火腿球、炸薯條配蒜蓉旦黃醬、2杯Sangria,食齊三樣招牌菜!如果唔跟呢個套餐,原價要成$230!
炸黑毛豬火腿球炸得幾鬆脆,食落唔會覺得好粉,黑毛豬味道都算香濃~
呢個西班牙水果茶啫喱賣相超吸引,唔會整得好實或者太冧,質感啱啱好,而且果肉超多,食得好滿足,仲有小小冰鎮嘅感覺!
嚟到bar梗係要叫返杯西班牙果酒(Sangria),果味好重,非常易入口,啖啖都係陣陣清涼嘅果香味,飲落仲有微微嘅酒勁~
總結嚟講,呢間Tapa Room嘅西班牙菜高質好食,非常值得一試,而且環境舒服自然,雖然價錢唔算平,但可以坐好耐慢慢hea、食物又高級,都真係值哂!
有興趣可以參考呢個套餐優惠,買咗就可以平成一半去食,要去試下啦~
Tapa Room
地址:觀塘觀塘道348號國際貿易中心地下G02號舖
套餐優惠:www.kkday.com/zh-hk/product/37014/